Eindaagsvleeg
Refrein:
Ig bèn 'n vleeg van eine daag en dao sjaam ig mig neet väör
ig zit hie in de zón achter de roêt
en 't boeitj mig absoluut neet waat 'r nao vandaag gebäörtj
dus woeë ig geine zin in höb .... sjtèl ig toet mörge oet

Vanmörge róndj 'n oor of zeve kraop ig oet mien ei
ig kós nog neet drek vlege dus ig sjraveldje get róndj
ig zoog det ig gebaore waas midde in de wei
parmantig sjtóng mien weegske dao ... 'ne dieke paerdesjtróntj
en ig haai hónger det 't kaakdje meer 't ging mig get te wiêt
óm te aete van dae käötel in 't graas
dus ig pakdje mig 'n eike mer toet miene groeëte sjpiet
haai nemes mig vertèldj det det ... missjien femielie waas

Zoeë tösse tieën en elf kwoom ig in de puberteit
disco in de koesjtal en we dandsje op 'n vlaai
ig lieërdje woeë 't laeve van 'n eindaagsvleeg óm dreitj
noeëts geweite det 'n vleeg ... zoeë väöl hormone haai
want ig deei 't in 'n duikvlucht en op 'n rotte paer
en drie kieër achterein ónger de vli-zo-trap
toen ig mien kroet versjaote haai kaek ig óm mig haer
ein waas d'r al aan 't eikes ligke ... en 'n anger platgetraptj

Ig höb al 'ns gezónge väör 'n vólle zaal 
'n hieël romatisch leedje van 'n dörpke in de buurt
't kwoom aug op de radio al waas det mer lokaal
helaas haet daonao noeëts mieër emes .... nog get van mig gehuuerdj
mer 't sjoeënste augenblik oet mien zoeë kórte carriér
waas 's aoves laat we zote mèt z'n alle in de graaf
ig sjpeeldje dao mien leedje, twintjig jónge óm mig haer
waat ig dao toen höb mètgemaaktj .... paktj nemes ós nog aaf 

Ig bèn 'n vleeg van eine daag in de zón achter de roet
en woeë ig geine zin in höb .... sjtèl ig toet mörge oet
Hoesloze teks
Limburgish
Baexem